Sagsgang Fremsat 08-02-2017 1. behandlet/henvist til udvalg 28-02-2017 Betænkning afgivet 04-04-2017 2. behandlet/direkte til 3. behandling 20-04-2017 3. behandlet, vedtaget 25-04-2017 Se hele tidsplanen Lov nr. 428 af 03-05-2017 Ministerområde Justitsministeriet Resumé Formålet med loven er at indføre mulighed for, at to personer af samme køn, der borgerligt har indgået ægteskab på Færøerne, kan få behandlet deres sag om opløsning af ægteskab her i riget, når ingen af ægtefællerne bor i et land med en lovgivning om ægteskab mellem to personer af samme køn, der svarer til den lovgivning, der vil være gældende for Færøerne, når der i ægteskabslovgivningen er givet mulighed for indgåelse af ægteskab mellem to personer af samme køn. Den ene rigslovsindstilling vedrører de ændringer, som skal foretages af den færøske ægteskabslovgivning, og som hører under Børne- og Socialministeriet. Disse ændringer vil blive foretaget ved kongelig anordning. Den anden rigslovsindstilling, som hører under Justitsministeriet, vedrører en ændring af den færøske retsplejelov, som skal udvide domstolenes internationale kompetence til at omfatte sager om ægteskab mellem to personer af samme køn. Med loven foretages de nødvendige ændringer af den færøske retsplejelov.